stanford-oval/wikipedia huggingface dataset:
אצטדיון לוקומוטיב (סימפרופול)

| --- | --- |

טאבריה מארחת את אובולון במסגרת משחק ליגה. 2011
 כינוי:  אצטדיון לוקומוטיב
 מיקום:  סימפרופול, חצי האי קרים
 קואורדינטות:  44°56′37″N 34°05′23″E﻿ / ﻿44.943611°N 34.089722°E﻿ / 44.943611; 34.089722
 אבן יסוד:  1967
 תקופת הפעילות:  1967–הווה (כ־57 שנים)
 שופץ:  2004
 בעלים:  עיריית סימפרופול
 מפעיל:  טאבריה סימפרופול 
 משטח:  דשא טבעי
 קבוצות:  טאבריה סימפרופול (1967 — 2014) ט.ס.ק. טאבריה (2014 —)
 מושבים:  19,979
 ממדי משטח:  105x70
 he
 
אצטדיון לוקומוטיב (ברוסית: Стадион Локомотив), רשמית מתחם הספורט הרפובליקני "לוקומוטיב" הוא אצטדיון רב-תכליתי בעיר סימפרופול, בחצי האי קרים. הוא משמש כיום בעיקר עבור משחקי כדורגל ומשמש כמגרש הבית של ט.ס.ק. סימפרופול, ובעבר שימש את קבוצת טאבריה. האצטדיון מכיל 19,978 אנשים ונבנה בשנת 1967. שופץ בשנת 2004. לא ידוע מהו מקור השם "לוקומוטיב", אך אגדה אורבנית טוענת כי זהו משום שהאצטדיון נבנה בסמיכות למסילות ברזל או תחנת רכבת.
האצטדיון אירח משחקי ידידות בין ברית המועצות לבין בולגריה ב-1979. האצטדיון גם שימש כאצטדיון עיקרי במהלך משחקי מוקדמות יורו 1988 עבור נבחרת ברית המועצות. האצטדיון אירח שניים מתוך ארבעה משחקי הבית בקמפיין המוקדמות במשחקים נגד נבחרות נורווגיה ואיסלנד. בשני המשחקים התאסף קהל של יותר מ-30,000 איש. משחק נוסף שוחק בקייב והשני במוסקבה. מאוחר יותר, ב-15 בנובמבר 1989, האצטדיון גם אירח משחק במסגרת מוקדמות מונדיאל 1990 נגד הנבחרת הלאומית של טורקיה.
האצטדיון היה אחד משלושת אצטדיוני הכדורגל העיקריים באוקראינה ששימשו את נבחרת ברית המועצות. שני האצטדיונים האחרים היו האצטדיון הרפובליקני בקייב (12 משחקים) והאצטדיון המרכזי באודסה (משחק אחד).
אספן (קולורדו)

| --- | --- |

מרכז העיר, ברקע אתר הסקי המרכזי של אספן
 מדינה:  ארצות הברית ארצות הברית
 מדינה:  קולורדו קולורדו
 תאריך ייסוד:  1879
 שטח:  9.1 קמ"ר
 גובה:  2,405 מטרים
 אוכלוסייה:  ‏
  ‑ בעיר:  7,004 (2020)
 קואורדינטות:  39°11′32″N 106°49′28″W﻿ / ﻿39.192222222222°N 106.82444444444°W﻿ / 39.192222222222; -106.82444444444 
 אזור זמן:  UTC -7
 https://www.cityofaspen.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אספן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אספן(למפת קולורדו רגילה) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.אספן(למפת קולורדו מוגדלת) דנוור קולורדו ספרינגס  אורורה פורט קולינס פואבלו גרילי גראנד ג'נקשן י ו ט ה  ויומינג נברסקה ק נ ז ס  אוקלהומה ניו מקסיקו א.אספן  he tabBackground:;tabBorder:#aaa;defaultTab:0;
אספן היא עיירת סקי יוקרתית ופופולרית בהרי הרוקי, בקולורדו.
העיר הוקמה בסוף המאה ה-19 כמחנה של כורי-כסף, על אדמות שבט היוט. העיירה נקראה על שם מין מסוים של עצי צפצפה הנפוצים באזור.
אספן שוכנת בחלק הדרומי ביותר של עמק רורינג פורק ("Roaring Fork Valley") ולאורך נהר רורינג פורק שהוא יובל של נהר הקולורדו.
הכביש המהיר המוביל לעיר הוא "כביש 82", כבישים אחרים המובילים לעיר נחסמים בעונת החורף.
ערים תאומות

לאספן שש ערים תאומות.
ארגנטינה בארילוצ'ה, ארגנטינה
ניו זילנד קווינסטאון, ניו זילנד
שווייץ דאבוס, שווייץ
צרפת שאמוני, צרפת
גרמניה גארמיש-פארטנקירכן, גרמניה
ספרד קנפרנק, ספרד
אפל מרטיני

| --- | --- |

 נתונים
 מרכיבים:  כוס מרטיני, קלבדוס, קואנטרו, וודקה 
 אופן ההכנה:  ערבוב ומזיגה
 כוס:   כוס מרטיני
 קישוט:  פלח תפוח ודובדבן
 
אפל מרטיני (מאנגלית: Apple Martini, מרטיני תפוחים), המוכר גם כאפלטיני (Appletini), המורכב מ-45 מ"ל וודקה, 15 מ"ל שנאפס תפוחים או קלבדוס ו-15 מ"ל קואנטרו. ניתן להחליף את הקואנטרו ב-30 מ"ל מיץ תפוחים ולהוסיף 30 מ"ל סאוור. את המרכיבים מנערים היטב בשייקר, מוזגים לכוס מרטיני מקוררת, ומקשטים בפלח תפוח ודובדבן.
גרסאות דומות

משקה דומה, "ראמפלטיני", הוא העתק של אפל מרטיני, שם במקום הוודקה, מערבבים בו רום.
מקור הקוקטייל

אפל מרטיני הוכן לראשונה בעיירה גלרנד, על ידי ברמן אירי בשם ברי לאוורן בסוף שנות ה-70. [דרוש מקור]
אזכורים בתרבות

בסדרת הקומדיה שני גברים וחצי, מרבה אלן להזמין את הקוקטייל הזה.
אמביגרמה

אמביגרמה של המשוואה 2+1+5=8
אמביגרמת ראי של המילה WIKI
אמביגרמה מסתובבת של המילה New Man
סימטריה על ידי סיבוב של 180 מעלות Smart Jews
אמביגרמה תלת־ממדית, בה הקרנת אלומות אור על הצורה גורמת להופעת האותיות A B C
אמביגרָמה היא מילה סימטרית מבחינה ויזואלית (להבדיל מפלינדרום, שבו הסימטריה היא טקסטואלית). בדרך-כלל מדובר במילה שניתן לקרוא אותה גם לאחר שמסובבים אותה ב-180 מעלות. פירוש המילה "אמבי" הוא "שניהם" או "יחד", ו"גרם" פירושו "מילה". ישנם מספר סוגים ותת-סוגים של אמביגרמות:
אמביגרמות סימטריות

מסתובבות: מילים אלו ניתנות לקריאה גם כאשר מסובבים אותן ב-180 מעלות.
דו-צדדיות או משתקפות: ניתן לקרוא מילים אלו גם כאשר קוראים אותן מאחורנית (אם הן מודפסות על נייר שקוף) וגם בהשתקפות (כמו המילה "יחי").
שרשרת (מסתובבות): אמביגרמות אלו לא יכולות להתקיים כמילה אחת לבדה, אלא הן תלויות מכך שהן קשורות עד אינסוף עם עצמן. יוצרים אותן בכך שמחלקים את המילה לחלקים שונים ומתכננים כל חלק כניתן לסיבוב. הן מוצגות בצורה הטובה ביותר בעיגול או ספירלה.
שרשרת (דו-צדדית): לאמביגרמות אלו יש את אותן תכונות היקשרות כמו לשרשראות מסתובבות, אך ניתן לקרוא אותן גם מאחור וגם בהשתקפות.
אמביגרמות "רשת": זוהי הרחבה של קטגוריית אמביגרמות השרשרת המסתובבות, והן נדירות.
אמביגרמות א-סימטריות

"סימביוטוגרמות": אמביגרמות אלו יוצרות שתי מילים שונות, כל אחת ניתנת לקריאה מכיוון אחר. הן יכולות להיות גם סיבוביות וגם דו-צדדיות.
יחסי דמות/רקע: האזורים ההפוכים באותיות יכולים להיות גם מילים.
"מטלטלות": מילים אלו מתוכננות להיקרא כשתי מילים, בהתאם לזוויות הראיה – דומה לתעתוע הראייה של שתי הדמויות וגביע היין.
ראו גם

פלינדרום
אנגרמה
פנגרמה
אקרוסטיכון
ביטוי משוכל
שיכול עיצורים
אצות ירוקניות

| אצות ירוקניות |
| --- | --- |
 Pediastrum duplex תחת המיקרוסקופ
מיון מדעי
על־ממלכה:: אוקריוטיים
ממלכה:: צומח
מערכה:: ירוקיות
מחלקה:: אצות ירוקניות
שם מדעי
 Chlorophyceae ‏1884
אצות ירוקניות (שם מדעי: Chlorophyceae) היא מחלקה של אצות במערכת ירוקיות, הבולטות בעיקר על בסיס מבנה על-מורפולוגי.
בין הסדרות הנכללות במחלקה זו נימנת סדרת הוולווקאליים (Volvocales), סדרת הדונליאליות
(Dunaliellales סדרה בה נכללות אצות מסוג הדונליאלה) וסדרת כלמידומונדאלות
(Chlamydomonadales) .
אצטבולריה

| אצטבולריה |
| --- | --- |
 המין acetabularia mediterranea
מיון מדעי
על־ממלכה:: איקריוטיים
ממלכה:: צומח
מערכה:: ירוקיות
מחלקה:: אצות ירוקניות
סדרה:: Dasycladales
משפחה:: Polyphysaceae
סוג:: אצטבולריה
שם מדעי
 Acetabularia ‏Lamouroux, 1812
אצטבולריה (שם מדעי: Acetabularia) הוא סוג של אצות ירוקניות, המצויות בדרך כלל במים באזורים בעלי אקלים סובטרופי. אצטבולריה הוא יצור חד-תאי אאוקריוטי, אך גדול ביותר ומורכב ביותר בצורתו, דבר ההופך אותו לאורגניזם מודל מצוין בתחום הביולוגיה התאית.
אצת אצטבולריה בוגרת דומה בצורתה לעליו הסגלגלים של צמח כובע הנזיר, בכך שיש לאצה זו שלושה חלקים אנטומיים עיקריים: ריזואיד תחתון הנראה כאסופת שורשים קצרים, גבעול ארוך באמצע המגיע לאורך של בין חצי ל-10 ס"מ וחלק עליון בצורת מטרייה המורכב מהסתעפויות רבות היכולות להתאחד לצורת כובע.
גרעין התא של האצטבולריה ממוקם בריזואיד ומאפשר לתא ליצור מחדש את כל התא אם כובע האצה מוסר בצורה מלאכותית. אפשר גם להחליף את הכובעים בין שתי אצטבולריות שונות, גם בין מינים שונים.
אצת האצטבולריה התפרסמה בעיקר בשל סדרת הניסויים שביצע יואכים המרלינג בין שנות ה-30 ל-50 של המאה ה-20, שהוכיחה כי המידע הגנטי של התא מצוי בגרעין.
אמבושיור

אמבשיור של נגן חצוצרה.
אמבושיור (Embouchure) הוא מונח שמשמעו התאמת השימוש בשרירי הפנים ועיצוב תנוחת השפתיים לפייה של כלי נשיפה. מקור המילה בשפה הצרפתית, ונגזר מהמילה bouche, שפירושה פה.
אמבושיור תקין מאפשר לנגן להשתמש במלוא המנעד של כלי הנגינה שלו, ולהפיק צלילים עשירים ונקיים, ללא מאמץ או גרימת נזק לשרירים.
אמבושיור של כלי נשיפה ממתכת

כאשר מנגנים בכלי נשיפה ממתכת, הצליל מופק באמצעות רטט השפתיים בפייה. גובה הצליל נשלט בחלקו באמצעות שינוי מידת כיווץ השרירים בתצורת השפתיים. השימוש שעושה הנגן באוויר, הידוק הלחיים ושרירי הלסת, וכן הפעלת הלשון, יכולים להשפיע על אופן הפעולה של האמבושיור.
קיימות גישות שונות בקרב העוסקים בכך לגבי הטכניקה הנחשבת כנכונה. מחקרים שנערכו בשנות ה-40 ואחריהן, מצביעים כי על מנת שיהיה האמבושיור יעיל, על הנגן להשתמש בטכניקת האמבושיור המתאימה ביותר לאנטומיה האישית שלו. הבדלים במבנה השיניים, צורת וגודל השפתיים, צורת הלסת, מידת הפגם במנשך הפה, וגורמים אנטומיים אחרים, ישפיעו על יעילותה או אי-יעילותה של טכניקת אמבושיור מסוימת לנגן מסוים.
אמבושיור של כלי נשיפה מעץ בעלי עלה בודד

בקלרינטים ובסקסופונים הנגינה מתבצעת כשראש הפייה והעלה נמצאים בתוך הפה. קיימות שיטות שונות ומגוונות, ובדרך כלל לכל נגן יש אמבושיור שמתאים לו מבחינת המבנה האישי של השפתיים, הלסתות, הלחיים, שיניים ועוד. רוב הנגנים מנגנים כשהשיניים העליונות צמודות לחלק העליון של הפייה ואילו השפה התחתונה מכסה על השיניים התחתונות וחוצצת בינן לבין העלה. מעטים מנגנים כשגם השפה העליונה מכסה את השיניים העליונות. ישנה חשיבות גבוהה למידת הלחץ אותו הנגן מפעיל על הפייה - לחץ גבוה מונע מהעלה לרטוט. מידת העומק שהפייה מוכנסת לתוך הפה חשובה גם כן - אם הפייה תהיה עמוק מדי בתוך הפה, ישמעו צפצופים (קפיצה לאוברטונים) בעיקר בצלילים נמוכים.
כלי נשיפה מעץ בעלי עלה כפול

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אנדרה אמל

| --- | --- |

 לידה:  9 במאי 1894 פריז, צרפת 
 פטירה:  6 בדצמבר 1965 (בגיל 71) אואז, צרפת 
 מדינה:  צרפת 
 מקצוע:  פסיכיאטר, כומר, לוחם בתנועת ההתנגדות הצרפתית, ראש עירייה 
 בן או בת זוג:  ז'ורז'ט אמל 
 צאצאים:  אוולין סולרו 
 מידע חסיד אומות העולם
 פרסים והוקרה:  חסיד אומות העולם (27 באוגוסט 1996)  אביר בלגיון הכבוד 
 קישורים חיצוניים
 יד ושם:  אנדרה אמל
 
אנדרה אמל (בצרפתית: André-Henri Louis Hammel; ‏9 במאי 1894 – 9 בדצמבר 1965) היה פסיכיאטר וכומר פרוטסטנטי צרפתי, פעיל המחתרת הצרפתית במלחמת העולם השנייה. על פועלו להצלת יהודים בתקופת השואה הוענק לו התואר חסיד אומות העולם.
קורות חיים

אנדרה-אנרי-לואי אמל נולד בשנת 1894 בפריז כבנם של ז'ורז'-אנרי-אוגוסט אמל ושל אנרייט-אלפונסין-ז'רמן לבית איסטאש (Ustache).
אמל היה כומר פרוטסטנטי וכיהן בכנסיית "בית הנפש" (Foyer de l'Âme) בפריז בין השנים 1921–1931. בשנת 1930 הגיש עבודה לשם קבלת תואר דוקטור ברפואה הנושא פיזיולוגי-ביוכימי. בשנת 1931 התיישב ביישוב הקטן מלאסיז ביער קומפייאן (Compiègne), בתחום העיירה סן-ז'אן-או-בואה (אנ') (במחוז אואז (Oise) בחבל או-דה-פראנס שבצפון צרפת) ופתח בו את "בתאני" (Béthanie) - אחד מבתי החולים הפסיכיאטריים הפרטיים הראשונים בצרפת. הוא היה בו זמנית פעיל חברתי ופוליטי, ונבחר לראשות העיירה סן-ז'אן-או-בואה.
על פועלו ואומץ לבו בתקופת מלחמת העולם הראשונה הוענק לו אות לגיון הכבוד הצרפתי.
לאמל ולאשתו נולדו חמישה ילדים. אחת מהן, אוולין סולרו (אנ'), הייתה סוציולוגית וסופרת. בן אחד, מוריס, היה לכומר, בן אחר, ז'אן-פייר, היה מלוחמי תנועת ההתנגדות הצרפתית נגד הנאצים, מעוזריו של אנדרה מאלרו שנודע באותם ימים כ"קולונל ברז'ה" ומאוחר יותר היה מנהל של בית הספר שנודע כ"בית הספר האלזסי" בפריז. אחד מנכדיו של אנדרה אמל היה הספלאולוגי פרדריק אמל.
קורות חיים > פעילותו בתקופת השואה

בין השנים 1942–1944 החביא אמל 11 יהודים בבית החולים שלו. היהודים הועברו אליו על ידי רשת מחתרתית פרוטסטנטית צרפתית שכללה את הפסטורים מארק בגנר וטייס, את ז'אק מורי ואחרים. אמל השיג עבור 11 היהודים - מגורשים מגרמניה וילד ממזרח אירופה - תעודות זהות מזויפות עם שמות נוצריים, והציגם כנוצרים פרוטסטנטים. בעתות סכנה - למשל, כאשר ביקרו חיילים גרמנים בבית החולים, לצורכי חיפוש יהודים או אשפוז, או בעתות הפצצות - היה מחביא את היהודים במרתף הבניין. אשתו של אמל, ז'ורז'ט לבית רוסטן (Roustain), בת של כומר שתמך בזמנו בדרייפוס, סייעה לו לטפל הן במטופלים האמיתיים והן ביהודים המסתתרים. היא מתה בפתאומיות מהתקף אסתמה בגיל 44. אמל נותר לבדו והמשיך לגדל את חמשת ילדיהם. למרות זאת לא נטש את המשימה שנטל על עצמו.
הוא הסתיר במוסד שלו גם כמה צנחנים מכוחות הברית.
פרסים ואותות הוקרה

אות לגיון הכבוד של צרפת בדרגת אביר
הנצחה

בשנת 1996 הוכר אמל על ידי יד ושם בתור חסיד אומות העולם. אשתו ז'ורז'ט הוכרה אף היא בתור חסידת אומות העולם.
הערות שוליים

↑  geneanet Généalogie de André Henri Louis HAMMEL, Geneanet (בצרפתית)
| --- | --- |
בקרת זהויות :  SUDOC: 138542996  VIAF: 191927300   WorldCat (עם VIAF): 191927300 
ערך זה הוא קצרמרבנושא השואה. אתם מוזמנים לתרום לוויקיפדיה ו.
אצטדיון ליברטדורס דה אמריקה

| --- | --- |

 כינוי:  דובלה ויסרה
 מיקום:  ארגנטינה אבז'אנדה, בואנוס איירס, ארגנטינה.
 קואורדינטות:  34°40′13″S 58°22′15″W﻿ / ﻿34.670267°S 58.370969°W﻿ / -34.670267; -58.370969
 אבן יסוד:  1923
 תקופת הפעילות:  4 במרץ 1928 – הווה (96 שנים)
 שופץ:  1960, 1994, 2005
 בעלים:  אינדפנדיינטה
 מפעיל:  אינדפנדיינטה 
 משטח:  דשא
 קבוצות:  אינדפנדיינטה
 מושבים:  43,364 
 אתר רשמי
 he
 
אצטדיון ליברטדורס דה אמריקה (בספרדית: Estadio Libertadores de América; עד שנת 2005 נקרא הדובלה ויסרה) הוא אצטדיון כדורגל באבז'אנדה, שבפרובינציית בואנוס איירס בארגנטינה.
האצטדיון משמש כמגרשה הביתי של קבוצת הכדורגל הארגנטינאית אינדפנדיינטה.
היסטוריה

האצטדיון נבנה במהלך השנים 1923 עד 1928 ונחנך רשמית ב-4 במרץ 1928 במשחק בין אינדפנדיינטה לפניארול מאורוגוואי. המשחק הסתיים בתוצאה 2-2. במהלך השנים עבר האצטדיון שיפוצים והרחבות, שהבולט ביניהם היה בשנת 2005, וכלל את הריסת האצטדיון באופן כליל על מנת לבנות באותו שטח את האצטדיון החדש, שקיבל את השם ליברטדורס דה אמריקה כמחווה לזכייתה של אינדפנדיינטה בשבעה גביעי ליברטדורס. האצטדיון החדש נחנך בשנת 2009 במשחק ליגת העל הארגנטינאית מול אתלטיקו קולון והסתיים בניצחון אינדפנדיינטה 2-3.
אצטדיון לציגרונד

| --- | --- |

 מיקום:  ציריך שבשווייץ
 קואורדינטות:  47°22′58″N 8°30′14″E﻿ / ﻿47.382791°N 8.503801°E﻿ / 47.382791; 8.503801
 תקופת הפעילות:  22 בפברואר 1925 – הווה (99 שנים)
 שופץ:  2005
 הורחב:  2005
 בעלים:  פ.צ. ציריך
 משטח:  דשא
 אדריכל:  בטריקס & קונסולציו 
 קבוצות:  פ.צ. ציריך
 מושבים:  30,000
 ממדי משטח:  105 × 68 מטר
 www.stadionletzigrund.ch
 he
 
אצטדיון לציגרונד (Letzigrund) הוא אצטדיון כדורגל הממוקם בעיר ציריך שבשווייץ, והוא מגרשה הביתי של קבוצת הכדורגל פ.צ. ציריך. זמנית, הוא משמש גם כמגרשה הביתה של קבוצת גראסהופרס, עד להשלמת בנייתו של אצטדיון ציריך.
האצטדיון נחנך ב-22 בפברואר 1925 והוא היה בבעלותה של קבוצת הכדורגל פ.צ. ציריך. בעת המיתון של שנת 1937, האצטדיון הועבר לבעלותה של עיריית ציריך, ומאז ועד היום העירייה היא הבעלים של המגרש.
לפני ששופץ, הכיל האצטדיון 23,605 מקומות, מתוכם 11,605 מקומות ישיבה ו-12,000 מקומות הנחשבים למקומות עמידה. המשטח הוא בגודל של 105 × 68 מטרים, ובנוסף יש באצטדיון מסלול אתלטיקה. כיום הוא מארח תחרויות במסגרת ליגת היהלום.
בחודש ינואר 2005 אופ"א אישרה את התוכניות להרחבת ושיפוץ האצטדיון על מנת שיוכל לארח את משחקי יורו 2008. במהלך האליפות, אירח המגרש 3 משחקים במסגרת שלב הבתים.
האצטדיון נחנך מחדש ב-30 באוגוסט 2007, כאשר תכולתו הוגדלה ל-30,000 מקומות ישיבה. משחק הכדורגל הראשון באצטדיון המחודש היה בין פ.צ. ציריך וגראסהופרס ב-23 בספטמבר.
בשנת 2014 אירח האצטדיון את אליפות אירופה באתלטיקה.
יורו 2008

במהלך אליפות אירופה בכדורגל שנערכה בשווייץ ובאוסטריה אירח האצטדיון שלושה משחקים בשלב הבתים:
| תאריך | שלב | קבוצות | תוצאה |
| --- | --- | --- | --- |
| 9 ביוני 2008 | בתים - משחק ראשון | רומניה רומניה - צרפת צרפת | 0-0 |
| 13 ביוני 2008 | בתים - משחק שני | איטליה איטליה - רומניה רומניה | 1-1 |
| 17 ביוני 2008 | בתים - משחק שלישי | צרפת צרפת - איטליה איטליה | 2-0 |
אמבידקסטריות

אַמְבִּידֶקְסְטֵרִי (דו-ידי או שְׁווה ידיים) הוא אדם השולט בשתי ידיו במידה שווה, בלי צד דומיננטי.
במצב זה לאדם אין העדפת צד, כלומר אינו "ימני" או "שמאלי" ומסוגל לבצע את אותן הפעולות באיכות זהה ביד ימין ושמאל.
למעשה אין מדובר רק ביכולת זהה של שתי הידיים אלא גם של הרגלים.
במקרה נורמלי, בצד המועדף (הדומיננטי) יבצע הילד כמו המבוגר את מרבית הפעולות הדורשות דיוק ותיאום עין-יד כגון כתיבה, גזירה במספריים וחיתוך. במקביל יעדיף לעמוד על הרגל השנייה ולבעוט בכדור ברגל הדומיננטית (ימני יעמוד על רגל שמאל ושמאלי על רגלו הימנית).
רווחת אמונה שעקב השימוש בשני צדי המוח בו-זמנית, אמבידקסטרים הם אנשים חכמים ומוכשרים יותר (מנצלים יותר טוב את המוח) וכן יש להם בעיות בחשיבה לוגית ומתמטית עקב שימוש בשני מרכזי חשיבה בו-זמנית. אמונות אלו לא הוכחו ומחקרים לא מצאו ביסוס מדעי להנחות אלו.
בכל מקרה שילד מעל גיל 5 עדיין לא פיתח העדפת צד, יש לברר בירור נוירולוגי אם חוסר ההעדפה אינו נובע מחולשה של הצד הדומיננטי או מפגם נוירולוגי שגורם לילד להתעלמות מצד או קו אמצע חזק מידי.
רבים טועים בין אמבידקסטריה ל"דומיננטיות מעורבת" (זה מצב שבו אדם מבצע פעולות מסוימות ביד ימין ואחרות ביד שמאל - קיים הרבה ב"שמאליים" שהוכרחו בילדותם להיות "ימניים").
האמנים והממציאים האיטלקים לאונרדו דה וינצ'י ומיכלאנג'לו והמדענים אלברט איינשטיין וניקולה טסלה ידועים בכך שהיו דו-ידִיים.
גיזרון

מקור המילה בשפה הלטינית כאשר "אמבי" פירושה "שניהם" ו"דקסטר" פירושה "ימני" (בניגוד לשמאלי) או מועדף. הפירוש המילולי הוא "ימני בשני הצדדים".
המונח העברי שנקבע במילוני האקדמיה ללשון העברית ל"אמבידקסטריות" הוא "שווי ידיים" (בניקוד: שֹׁוִי יָדַיִם; בעבר - דו-ידיות). שם התואר הוא "שְׁווה ידיים".
בהלכה היהודית

מי ששולט בשתי ידיו צריך על פי ההלכה להניח תפילין ביד שמאל כדרך רוב בני אדם: "ואם שולט בשתי ידיו, מניח בשמאל כל אדם" (שולחן ערוך, אורח חיים, סימן כ"ז, סעיף ו').
הערות שוליים

1 2  שְׁוֵה יָדַיִם במילון פסיכולוגיה (תשנ"ד), באתר האקדמיה ללשון העברית
↑  שֹׁוִי יָדַיִם במילון רפואה (תשנ"ט), באתר האקדמיה ללשון העברית
אצטדיון ליודסקי ורט

| --- | --- |

 מיקום:  מריבור, סלובניה
 קואורדינטות:  46°33′44″N 15°38′25″E﻿ / ﻿46.56222°N 15.64028°E﻿ / 46.56222; 15.64028
 תקופת הפעילות:  12 ביולי 1952 – הווה (72 שנים)
 שופץ:  1958, 1960-1962, 1994, 1998, 1999, 2006-2008
 הורחב:  1960-1962, 1999, 2006-2008, 2010
 עלות הבנייה:  10 מיליון אירו
 בעלים:  עיריית מריבור
 מפעיל:  מתחם הספורט של מריבור
 משטח:  דשא
 אדריכל:  OFIS אדריכלים 
 קבוצות:  ברניק מריבור (1952 - 1960)   מריבור (1961 - הווה)   נבחרת סלובניה (1994 - 1999, 2008 - הווה)
 מושבים:  12,702
 he
 
אצטדיון ליודסקי ורט (בסלובנית: Stadion Ljudski vrt; מילולית: אצטדיון גן העם) הוא אצטדיון כדורגל במריבור שבסלובניה ומכיל 12,702 מקומות ישיבה. האצטדיון משמש את קבוצת הכדורגל מריבור ואת נבחרת סלובניה.
היסטוריה

האצטדיון ממוקם באזור בו היה בית קברות עד לשנות ה-20 של המאה ה-20, אז האזור עבר שדרוג. האצטדיון נפתח בשנת 1952 ושימש את קבוצת ברניק מריבור במשך 8 שנים עד שהקבוצה התפרקה בשנת 1960. שנה לאחר מכן הוקמה מריבור שמאז הקמתה משחקת את משחקי הביתיים באצטדיון.
ב-8 ביולי 1973 נערך משחק במסגרת פלייאוף העלייה לליגת העל היוגוסלבית נגד פרולטר זרניאנין בו נכחו באצטדיון 20,000 צופים, כמות שיא של צופים באצטדיון שלא נשברה עד היום. החל משנת 1994 האצטדיון התחיל לארח משחקים של נבחרת סלובניה. גן העם אירח גמר גביע סלובני כלשהו יותר מגל אצטדיון אחר בסלובניה: 6 פעמים את גמר הגביע הסלובני ו-4 פעמים את הסופר קאפ הסלובני.
בשנת 2012 האצטדיון נבחר לארח כמה ממשחקי אליפות אירופה בכדורגל עד גיל 17.
אפרת לקסר

| --- | --- |
אין תמונה חופשית
 תפקיד:  שופטת (אפריל 1997–21 באפריל 2019)  נשיאת בית משפט (אפריל 2012–21 באפריל 2019) 
 
אפרת לקסר (נולדה בשנת 1958) היא שופטת בדימוס, נשיאת בית הדין האזורי לעבודה בתל אביב לשעבר.
נולדה בישראל וסיימה לימודיה בבית הספר תיכון צייטלין בתל אביב בשנת 1976. שירתה בשירות לאומי בשנים 1976–1977. בשנים 1980–1981 התמחתה בבית המשפט המחוזי בתל אביב אצל הנשיא בנימין כהן, ובמשרד עורכי דין מ. זליגמן ושות’, וסיימה לימודי משפטים באוניברסיטת בר-אילן. בשנת 1982 הוסמכה כעורכת דין והחלה לעבוד כשכירה ואחרי כן כעצמאית.
במאי 1995 מונתה לרשמת בבית הדין האזורי לעבודה בתל אביב ובאפריל 1997 מונתה לשופטת בבית הדין. באוגוסט 2011 מונה לסגנית נשיא בית הדין האזורי לעבודה בתל אביב, ובאפריל 2012 לנשיאת בית הדין - תפקיד בו כיהנה עד פרישתה לגמלאות ב-21 באפריל 2019. לאחר פרישתה, עובדת כמגשרת וכבוררת במסגרת חברת 'המשכן לבוררות ופתרון סכסוכים'.
במהלך כהונתה, הרבתה לדון בתיקים שנגעו לסכסוך העבודה הממושך ברכבת ישראל סביב תהליכי ההפרטה בחברה.
בדצמבר 2012 דחתה את הבקשה לצווי מניעה שהגישה המדינה כנגד שביתת האחיות, והבהירה כי הזכות לשביתה קיימת גם בתקופת בחירות.
בדצמבר 2018 מונתה לחברה בוועדה בראשות נשיאת בית הדין הארצי בדימוס נילי ארד, לבחינת הליכי הגישור וההידברות בית הדין הארצי לעבודה - ועדה שבעקבות מסקנותיה הוסדר בספטמבר 2021 נוהל אחיד וקבוע בנושא.
כמו כן הייתה חברה בוועדה המייעצת למנהל בתי המשפט בנושא קביעת נוהל ועדת חריגים לעוזרים משפטיים, וכחברה בצוות ההיגוי להשתלמות נשיאי וסגני נשיאי בתי משפטי וכן כנציגת בית הדין לעבודה ב'פורום נשיאת העליון'.
חיים אישיים

נשואה לעו"ד עקיבא לקסר. בנה קובי לסטר הוא יזם.
הערות שוליים

1 2 3  אפרת לקסר, נבחרת הבוררים והמגשרים | המשכן לבוררות, באתר המשכן לבוררות ופתרון סכסוכים, ‏24 באפריל 2019
1 2  אפרת לקסר באתר הרשות השופטת
↑  שירות גלובס, ‏גילה אדרעי לנשיאת ביה"ד האזורי לעבודה: "אין לך ביצים", באתר גלובס, 13 ביוני 2012
↑  חן מענית, ‏ביה"ד: "הנהלת רכבת ישראל יכולה לנייד עובדים לשם ייעול", באתר גלובס, 29 באוקטובר 2015
↑  שי ניב, ‏שביתת האחיות תימשך: בית הדין לא הוציא צווי מניעה, באתר גלובס, 12 בדצמבר 2012
↑  ניצן צבי כהן, ‏בית הדין לעבודה יסדיר הליכי גישור שנועדו למנוע שביתות, באתר דבר העובדים בארץ ישראל, 26 בדצמבר 2018
↑  ארי ליבסקר, "אני חייב להצליח. זו הדפֵקה שלי", באתר כלכליסט, 24 בפברואר 2022
ערך זה הוא קצרמרבנושא אישים. אתם מוזמנים לתרום לוויקיפדיה ו.
אנדוניס רמוס

| --- | --- |

אַנְדֿוֹנִיס רֶֿמוֹס במהלך הופעה
 לידה:  19 ביוני 1970 (בן 54) דיסלדורף, גרמניה
 שם לידה:  אַנְדֿוֹנִיס פַּאסְחַלִֿידִיס ביוונית: Αντώνης Πασχαλίδης
 שם במה:  Αντώνης Ρέμος 
 מוקד פעילות:  יוון 
 תקופת הפעילות:  מ-1980 
 עיסוק:  זמר
 סוגה:  מוזיקת פופ, לאיקו יוון
 שפה מועדפת:  יוונית 
 כלי נגינה:  קול
 חברת תקליטים:  סוני מיוזיק אנטרטיינמנט
 בן או בת זוג:  Yvonne Bosnjak ​ (2018–?)  Zeta Makripoulia (2000–2008) 
 מספר צאצאים:  1 
 www.remosmusic.com
 פרופיל ב-IMDb
 
אַנְדֿוֹנִיס רֶֿמוֹס (נהגה לעיתים: אַדֿוֹנִיס רֶֿמוֹס) (ביוונית: Αντώνης Ρέμος) (נולד בשם: אַנְדֿוֹנִיס פַּאסְחַלִֿידִיס; ביוונית: Αντώνης Πασχαλίδης ב-19 ביוני 1970) הוא זמר יווני.
ביוגרפיה > שנים ראשונות

רמוס נולד בדיסלדורף, גרמניה. הוא נשאר שם עד גיל 10, אז עבר לסלוניקי יחד עם משפחתו. במהלך תקופת ילדותו, נקשרה דרכו עם המוזיקה, והוא החל ללמוד לנגן בגיטרה ובתופים.
ביוגרפיה > הצלחות מסחריות ראשונות (2000-1992)

רמוס החל את הקריירה שלו בגיל מוקדם יחסית; בהיותו בן 17, שר בתחילה בטברנה מקומית. הופעתו הציבורית הרשמית הראשונה נערכה ב-1992, במהלך פסטיבל השירים ה-31 של סלוניקי (אנ'). לאחר הופעות רבות, במהלכן הופיע כזמר מוביל יחד עם אמנים נוספים, ערך רמוס את הופעתו הראשונה באתונה, במהלך חג הפסחא של שנת 1995, במרכז מופעים המכונה "סטודיו דִיוֹגֶֿנִיס", הממוקם בפרוור נֶֿאָה סְמִֿירְנִי (אנ') שבאתונה, לצד אמנים מוכרים: דִימִֿיטְרִיס מִיטְרוֹפַּֿאנוֹס, סְטֶֿפַאנוֹס קוֹרְקוֹלִֿיס (אנ') ומַֿארְיוֹס טֿוֹקַאס (אנ'). באותה השנה, חתם על חוזה עם חברת התקליטים "סוני מיוזיק", בסיועו של מפיקו המוזיקלי דאז, סְטַֿאוְורוֹס אַרָאפִּֿידִיס.
ב-1996, הוציא רמוס לאור את אלבום הבכורה שלו, אשר נקרא "אַנְדֿוֹנִיס רֶֿמוֹס", ואשר הגיע בפרק זמן של פחות משנה למעמד אלבום פלטינה. ב-1997, ערך רמוס הופעות בפאב המוזיקלי "אִי תַ'אלָאסִיאֶֿס אִי חַֿאנְדרֶס" (בתרגום לעברית: "חרוזי הים"), הממוקם בשכונת גַֿאזִי (אנ') שבאתונה, ובסטודיו דִיוֹגֶֿנִיס.
באפריל 1998, הוציא רמוס לאור את אלבומו השני, אשר נקרא (בתרגום לעברית): "זמן להמשיך הלאה". בדצמבר 1999, הוציא רמוס לאור את אלבומו השלישי, אשר נקרא (בתרגום לעברית): "שוב מהתחלה". שני אלבומים אלו הגיעו למעמד אלבום פלטינה.
בשני אלבומים אלו (השני והשלישי), שיתף רמוס פעולה עם המלחינים: כְרִֿיסְטוֹס נִיקוֹלֿוֹפּוּלוֹס וסְטַמָֿאטִיס סְפַּאנוּדַֿאקִיס, כמו גם עם הפזמונאי אַנְדֿוֹנִיס אַנְדרִיקַֿאקִיס.
ביוגרפיה > השנים הבאות (2001-2014)

ביוני 2001, הוציא רמוס לאור דיסק כפול, אשר נקרא (בתרגום לעברית): "לילה אחד בלבד". אלבום זה הוא למעשה הקלטה של הופעה חיה של רמוס, אשר נערכה במועדון לילה בכרתים, המכונה: "ארמון אפולון". בסוף שנת 2001, הופיע רמוס יחד עם יַֿאנִיס פָּֿארִיוֹס (אנ') בסטודיו דיוגניס.
שנת 2002 הייתה שנה מיוחדת עבור רמוס, כאשר פגש לראשונה את המלחין והמפיק המוזיקלי יֿוֹרְגוֹס תֶ'אוֹפַֿאנוּס (אנ'). פגישה זו הניבה שלושה אלבומים משותפים. השירים שיצאו לאור במסגרת אלבומים אלו, צברו הצלחה רבה והפכו ללהיטים; להיטים אלו עלו במידת הצלחתם על להיטיהם הקודמים, טרם שיתוף הפעולה ביניהם (השירים אותם הלחין ת'אופאנוס ואלו שרמוס שר). הצלחת אלבומים אלו הייתה רבה כל כך, ששיריהם זכו לאהדה ולהכרה בקרב העם היווני כולו.